
Vă înaintăm, alăturat, Raportul asupra propunerii legislative privind dotarea primăriilor din comune cu autoturisme, trimisă Comisiei noastre pentru dezbatere în fond, cu adresa nr.Pl.- x. 413  din 28 mai 2007.



PRESEDINTE,




SECRETAR,


        RELU FENECHIU


        SERES DENES

	  Parlamentul României   

 Camera Deputaţilor


Comisia pentru administraţie publică,
            7 septembrie 2007
amenajarea teritoriului şi echilibru 
            Nr. 26/1697




ecologic 

RAPORT 

asupra propunerii legislative privind dotarea primăriilor din comune cu autoturisme


1. Cu adresa nr.Pl.-x 413 din 28 mai 2007, Comisia pentru administraţie publică, amenajarea teritoriului şi echilibru ecologic a fost sesizată în vederea dezbaterii şi avizării în fond, cu propunerea legislativă privind dotarea primăriilor din comune cu autoturisme.



La întocmirea Raportului s-au avut în vedere: 

· avizul favorabil al Consiliului Legislativ nr.347 din 16.03.2007;
· punctul de vedere al Guvernului nr.706/DPSG din 23.03.2007.
Guvernul nu susţine adoptarea propunerii legislative.


Propunerea legislativă a fost dezbătută şi analizată în fond, în procedură obişnuită, în şedinţa din 4 septembrie 2007. 



Propunerea legislativă are ca obiect de reglementare dotarea primăriilor din comune cu autoturisme achiziţionate din fonduri de la bugetul de stat.



Potrivit Expunerii de motive, elaborarea proiectului a fost determinată de faptul că, în aproape toate comunele din România, la dispoziţia primarului, viceprimarului, secretarului unităţii administrativ-teritoriale, consilierilor locali şi angajaţilor primăriei se află doar un singur autoturism Dacia cu norma de casare de mult timp depăşită, dar faptul că bugetele locale nu permit achiziţionarea unui nou autoturism necesar pentru deplasarea în comună şi în satele aparţinătoare, precum şi la autorităţile şi instituţiile aflate în reşedinţa de judeţ.


Comisia pentru administraţie publică, amenajarea teritoriului şi echilibru ecologic, propune Plenului Camerei Deputaţilor respingerea  propunerii legislative motivat de faptul că: 




- potrivit dispoziţiilor art.9 alin.(1) din Legea administraţiei publice locale nr.215/2001, republicată, „În cadrul politicii economice naţionale, comunele, oraşele, municipiile şi judeţele au dreptul la surse financiare proprii pe care autorităţile administraţiei publice locale le stabilesc, le administrează şi le utilizează pentru îndeplinirea competenţelor şi atribuţiilor ce le revin în condiţiile legii”.


- Pentru demararea acţiunii de achiziţionare a noilor autoturisme, trebuie respectate dispoziţiile art.8 alin.(1) din Legea nr.215/2001, conform cărora autorităţile administraţiei publice centrale vor consulta, înainte de adoptarea oricărei decizii, structurile asociative ale autorităţilor administraţiei publice locale, în toate problemele care le privesc în mod direct, potrivit legii. În acest caz, structura asociativă care trebuie consultată este Asociaţia Comunelor din România.



- În această intervenţie legislativă, iniţiatorii nu au precizat sursele financiare necesare aplicării măsurilor propuse, încălcându-se astfel dispoziţia art.138 alin.(5) din Constituţia României, care prevede că „Nici o cheltuială bugetară nu poate fi aprobată fără stabilirea sursei de finanţare”, iar în acelaşi sens art.15 alin.(1) din Legea nr.500/2002 privind finanţele publice, prevede că „În cazurile în care se fac propuneri de elaborare a unor proiecte de acte normative a căror aplicare atrage micşorarea veniturilor sau majorarea cheltuielilor aprobate prin buget, trebuie să se prevadă şi mijloacele necesare pentru acoperirea minusului de venituri sau creşterea cheltuielilor”.


2. Propunerea legislativă face parte din categoria legilor ordinare. 


Senatul, în calitate de primă Cameră sesizată a respins propunerea legislativă, în şedinţa din 23 mai 2007.


3. La lucrările Comisiei au fost prezenţi un număr de 26 de deputaţi, din totalul de 29 membrii ai Comisiei.
 



Raportul Comisiei a fost adoptat cu  unanimitate de voturi.


4. Potrivit art.75 din Constituţia României, republicată, şi a art.92 din Regulamentul Camerei Deputaţilor, propunerea legislativă este de competenţa decizională a Camerei Deputaţilor.



În urma dezbaterii, Comisia propune respingerea propunerii legislative.
PREŞEDINTE,



SECRETAR,




                  RELU FENECHIU  

        SERES DENES

  Expert parlamentar: Sofia Chelaru

Pl.-x 413/2007
N  O  T  Ă



Comisia pentru administraţie publică, amenajarea teritoriului şi echilibru ecologic a fost sesizată în vederea dezbaterii şi avizării în fond, cu propunerea legislativă privind dotarea primăriilor din comune cu autoturisme.



La întocmirea Raportului s-au avut în vedere: 

· avizul favorabil al Consiliului Legislativ;
Guvernul nu susţine adoptarea propunerii legislative.


Propunerea legislativă a fost dezbătută şi analizată în fond, în procedură obişnuită, în şedinţa din 4 septembrie 2007. 



Propunerea legislativă are ca obiect de reglementare dotarea primăriilor din comune cu autoturisme achiziţionate din fonduri de la bugetul de stat.



Comisia pentru administraţie publică, amenajarea teritoriului şi echilibru ecologic, propune Plenului Camerei Deputaţilor respingerea  propunerii legislative motivat de faptul că: 




- potrivit dispoziţiilor art.9 alin.(1) din Legea administraţiei publice locale nr.215/2001, republicată, „În cadrul politicii economice naţionale, comunele, oraşele, municipiile şi judeţele au dreptul la surse financiare proprii pe care autorităţile administraţiei publice locale le stabilesc, le administrează şi le utilizează pentru îndeplinirea competenţelor şi atribuţiilor ce le revin în condiţiile legii”.


- Pentru demararea acţiunii de achiziţionare a noilor autoturisme, trebuie respectate dispoziţiile art.8 alin.(1) din Legea nr.215/2001, conform cărora autorităţile administraţiei publice centrale vor consulta, înainte de adoptarea oricărei decizii, structurile asociative ale autorităţilor administraţiei publice locale, în toate problemele care le privesc în mod direct, potrivit legii. În acest caz, structura asociativă care trebuie consultată este Asociaţia Comunelor din România.



- În această intervenţie legislativă, iniţiatorii nu au precizat sursele financiare necesare aplicării măsurilor propuse, încălcându-se astfel dispoziţia art.138 alin.(5) din Constituţia României, care prevede că „Nici o cheltuială bugetară nu poate fi aprobată fără stabilirea sursei de finanţare”, iar în acelaşi sens art.15 alin.(1) din Legea nr.500/2002 privind finanţele publice, prevede că „În cazurile în care se fac propuneri de elaborare a unor proiecte de acte normative a căror aplicare atrage micşorarea veniturilor sau majorarea cheltuielilor aprobate prin buget, trebuie să se prevadă şi mijloacele necesare pentru acoperirea minusului de venituri sau creşterea cheltuielilor”.



Propunerea legislativă face parte din categoria legilor ordinare. 


Senatul, în calitate de primă Cameră sesizată a respins propunerea legislativă, în şedinţa din 23 mai 2007.



Potrivit art.75 din Constituţia României, republicată, şi a art.92 din Regulamentul Camerei Deputaţilor, propunerea legislativă este de competenţa decizională a Camerei Deputaţilor.



În urma dezbaterii, Comisia propune respingerea propunerii legislative.

